***Metal Gear Solid*** (ofte forkortet **MGS**) er et action-eventyrspill og snikespill utviklet av Hideo Kojima. Spillet ble utviklet av Konami Computer Entertainment Japan og ble først utgitt av Konami i 1998 til PlayStation. Spillet er en oppfølger til Metal Gear 2: Solid Snake. Spillet følger Solid Snake, en soldat som infiltrerer en deponeringsfasilitet for atomvåpen for å nøytralisere terrortrusselen fra FOXHOUND, en organisasjon som en gang var underlagt U.S. Army, men som brøt seg løs og ble gjort om til en terrorgruppe. Snake må frigjøre to gisler; lederen av DARPA, og presidenten i ArmsTech, en stor våpenprodusent. Han må også stoppe terroristene i å lansere et atomangrep.

*Metal Gear Solid* ble veldig godt mottatt, og har en gjennomsnittlig poengsum på 94/100 på Metacritic basert på 20 anmeldelser. Flere kritikere mente at spillet er blant de beste og viktigste spillene noensinne, og utnevnt blant flere som spillet som gjorde snikespillsjangeren populær.

Spillbarhet
-----------

Radaren i *Metal Gear Solid*
Til tross for at spillet foregår i 3D, er spillbarheten veldig lik som i forgjengeren i 2D, Metal Gear 2: Solid Snake. Spilleren må ta kontroll over Solid Snake og navigere ham gjennom spillets mange områder uten å bli oppdaget av fiender. Å bli oppdaget utløses av å bevege seg inn i en fiendes synsfelt, da dette utløser en alarm, og bevæpnede fiender løper mot stedet Snake ble oppdaget. Dette utløser også en modus hvor spilleren må gjemme seg og forbli usett, helt til spillet går over i en ny fase hvor fiendene ikke er like alarmerte, og når telleren når null denne gangen går spillet tilbake til den vanlige modusen hvor man må bli sett for at fiender skal bli alarmerte igjen. Radaren kan ikke bli brukt når spillet ikke er i vanlig modus.

For å forbli usett, kan spilleren utnytte Snakes mange evner og ferdigheter og omgivelsene rundt ham, som å krabbe under objekter, gjemme seg bak bokser, dukke eller gjemme seg bak vegger, og å lage lyder for å distrahere fiendene. Når man benytter seg av egenskaper eller omgivelser går spillet over i tredjepersonsvinkel som ofte skifter kameraets vinkel for å gi spilleren best mulig sikt over området, og radaren på skjermen viser fiender og deres synsfelt. Snake kan også benytte seg av mange ulike ting og verktøy, som infrarøde briller eller en pappeske som forkledning. Spillets fokus på sniking fremmer en mildere, mindre voldelig spillestil, siden kamper mot flere fiender på en gang ofte vil føre til alvorlige skader for spilleren.

Handling
--------

### Rollefigurer

Protagonisten i *Metal Gear Solid* er Solid Snake, en legendarisk infiltratør og sabotør. Ifølge figurdesigner Yoji Shinkawa er Solid Snakes fysikk i dette spillet basert på Jean-Claude Van Damme, mens fjeset var basert på Christopher Walken. Gjennom spillet får Snake hjelp og rådgivning via radioen. Oberst Roy Campbell, Solid Snakes gamle sjef, hjelper ham med råd og taktikk. I starten holder han en rekke hemmeligheter fra Snake, avslører ham dem gradvis. Han får selskap av Naomi Hunter, som gir ham medisinske råd; Nastasha Romanenko, som gir ham råd om ulike våpen og verktøy; Master Miller og Mei Ling.

Spillets antagonist er Liquid Snake, lederen av den nye terroristgruppen FOXHOUND (som en gang i tiden var en enhet underlagt U.S. Army) og Solid Snakes genetiske motstykke. FOXHOUND inneholder flere eksperter innenfor hvert sitt felt. Medlemmene er Revolver Ocelot, en western-aktig revolvermann som er ekspert på å avhøre folk; Sniper Wolf, en ekstremt dyktig skarpskytter; Vulcan Raven, en diger sjaman fra Alaska utrustet med en M61 Vulcan; Psycho Mantis, en ekspert innenfor psykokinese og telepati; og Decoy Octopus, en forkledningsmester.

Andre karakterer som er med i spillet er Meryl Silverburgh, Oberst Campbells niese og en helt fersk soldat stasjonert på Shadow Moses; Dr. Hal Emmerich, sjefsutvikleren av Metal Gear REX; og «Ninjaen», en mystisk kyborg-ninja som verken er Snakes venn eller fiende, men som jobber mot FOXHOUND.

### Historie

Spillets hendelser foregår mellom 21.-27. februar, seks år etter hendelsene i Metal Gear 2: Solid Snake og 10 år etter hendelsene i det første Metal Gear-spillet. FOXHOUND, en terrorgruppe og tidligere spesialenhet bestående av genetisk overlegne spesialsoldater, leder en væpnet overtakelse av den avsidesliggende øya Shadow Moses i Alaska. På øya finnes det nemlig en deponeringsfasilitet for kjernefysiske våpen. Styrken som overtok øya med makt ledes av en leiesoldat kjent som Liquid Snake, og de har fått tak i en Metal Gear, Metal Gear REX, og truer USA med å lansere et atomangrep dersom de ikke får restene av den "legendariske leiemorderen" Big Boss innen 24 timer.

Solid Snake blir tvunget ut av pensjon og blir sendt til Shadow Moses på anmodning fra Oberst Roy Campbell for å drepe terroristene og nøytralisere trusselen. Snake blir også beordret til å finne og redde to gisler: DARPA-sjef Donald Anderson og ArmsTech-president Kenneth Baker. Meryl Silverburgh, Oberst Campbells datter som på den tiden var antatt å være hans niese, blir også holdt som gissel på øya etter at hun nektet å delta i overtakelsen. Snake kommer seg inn ved å krype gjennom ventilasjonsanlegget og finner etterhvert Anderson i en celle. Han informerer Snake om at den nye Metal Gear REX-enheten er stasjonert i fasilitetene og hvordan han kan stanse angrepet, men dør plutselig av hjerteinfarkt. Meryl, som sitter i en annen celle, greier å bryte seg ut og hjelper Snake med å flykte fra en bøling med vakter som vet at han er i nærheten. Snake finner så Baker. Mens han forsøker å få løs ArmsTech-presidenten, ankommer Revolver Ocelot, som utfordrer ham til en shoot-out, som blir avbrutt av en mystisk kyborg-ninja som kutter av Ocelots høyre hånd. Baker informerer Snake om Metal Gear-prosjektet og råder ham til å ta kontakt med Meryl, som han ga et PAL-kort som kan bli brukt til å stanse utskytningen; men, som DARPA-sjefen, dør også Baker av et plutselig hjerteinfarkt.

Snake kontakter så Meryl via radioen, og avtaler å møte henne ved basens deponeringsanlegg for stridshoder på betingelsen at Snake skal ta kontakt med Metal Gears designer, Dr. Hal "Otacon" Emmerich. Senere, mens Snake er på vei for å møte Meryl, møter han Vulcan Raven i en M1 Abrams-stridsvogn, men greier å ødelegge stridsvognen og kommer seg til Meryl. Snake finner Otacon i laboratoriet hans. Kyborg-ninjaen dukker opp enda en gang, og Snake innser at det er hans avdøde allierte Gray Fox fra Metal Gear. Otacon går med på å hjelpe Snake ved å bruke spesiell kamuflasje for å skaffe informasjon og forsyninger mens han forblir usynlig. Snake møter Meryl, og hun blir med på å hjelpe Snake med hans oppdrag. Hun gir ham PAL-kortet Baker ga henne, og idet de beveger seg mot en underjordisk base blir hun besatt av Psycho Mantis og trekker våpenet sitt mot Snake. Han avvæpner henne og bekjemper Psycho Mantis, somfør han dør forteller Snake at han leste Meryls tanker og fant ut at han har en stor plass i hjertet hennes. Etter at Snake og Meryl ankommer en underjordisk passasje, blir de tatt i bakholdsangrep av Sniper Wolf; hun skader Meryl, og etter en kort duell fanger hun Snake.

Med Snake i fangenskap, bekrefter Liquid at han og Snake er tvillinger. Han torturerer så Snake, og spilleren kan velge hvorvidt Snake skal gi etter for torturen eller ikke. Når Snake føres til cellen, oppdager han at Andersons lik ligger i hjørnet, tømt for blod og veldig nedbrutt. Etter hvert greier Snake å rømme fra cellen, På vei opp mot øyas kommunikasjonstårn blir han først angrepet av Liquid i et kamphelikopter som han raskt overlister, før han møter Sniper Wolf for andre gang. Denne gangen greier Snake å drepe henne, og en trist og rystet Otacon vitner drapet på en person han hadde knyttet et bånd til. Uansett fortsetter Otacon å hjelpe Snake.

Snake fortsetter til REX-hangaren hvor Vulcan Raven ligger og venter på ham. Før de slåss forteller Raven at Snake har er en klone, og sier at han er fra "en annen verden". Snake og Raven kjemper mot hverandre i en diger fryser, og Raven blir drept. Før han dør forteller han at mannen Snake så dø av hjerteinfarkt ikke var den ekte Anderson, men Decoy Octopus, et medlem av FOXHOUND. Raven etterlater seg en kryptisk melding, før han blir fortært av ravner.

I Metal Gear-hangaren overhører Snake at Liquid og Ocelot forbereder seg på utskytningen av atomraketten fra Metal Gear REX. Snake bruker så PAL-kortet i troen på at dette vil deaktivere maskinen, men dette aktiverer den i stedet. Etter å ha kommet med flere avsløringer om hva oppdraget hans virkelig går ut på, forklarer Liquid at han og Snake er produkter av *Les Enfants Terribles*-prosjektet, et statsstøttet forsøk på å klone Big Boss som ble gjennomført på 1970-tallet. Liquid forklarer at Snake fikk Big Boss' dominante gener mens han fikk de recessive genene. Han avslører også at Snake ble sendt inn til Shadow Moses av enda en grunn; han er en uvitende bærer av virused FOXDIE, og myndighetenes plan var at dette viruset skulle drepe alle FOXHOUND-medlemmene, slik at de kunne hente ut Metal Gear REX uskadet.

Liquid tar kontroll over REX, og de begynner å kjempe. Gray Fox dukker opp nok en gang og ødelegger denne gangen REXs radom, og dør mens han holder den tobeinte stridsvognen unna Snake. Snake ødelegger REX, og blir utfordret til en duell mot Liquid på toppen av den ødelagte REX. Snake vinner etter å ha dyttet Liquid over kanten, og møter Meryl dersom spilleren ikke ga etter for torturen, eller Otacon dersom spilleren faktisk ga etter for torturen, og de rømmer gjennom en underjordisk tunell mens de blir jaget av Liquid, i hver sin Jeep. Etter at de to bilene kræsjer ved tunellutgangen, skal Liquid til å skyte Snake, men dør plutselig av FOXDIE-viruset. Oberst Campbell erklærer Snake drept i aksjon for å stoppe amerikanske myndigheter fra å søke etter ham i fremtiden.

I en scene etter spillets rulletekst, avsløres det at Snake var den som hadde Big Boss' recessive gener, mens Liquid hadde hans dominante gener. Snake har også begrenset tid igjen før FOXDIE-viruset dreper ham. Det viser seg også at Ocelot var en dobbeltagent for USAs president. Hans oppdrag fra presidenten gikk ut på å få tak i Bakers disk som inneholder Metal Gears spesifikasjoner, og levere den til ham. Han skulle også drepe hvem enn som fikk greie på hans virkelige motiver, som var grunnen til at han "tilfeldigvis" drepte den ekte DARPA-sjefen.

Referanser
----------

1. ↑  «Metal Gear Solid Hits Japan». IGN. 3. september 1998. Besøkt 19. mai 2008.
2. ↑  «Metal Gear Countdown Commences». IGN. 19. oktober 1998. Besøkt 31. desember 2007.
3. ↑  «Metal Gear Solid Integral». Gamespot. Besøkt 10. juni 2008.
4. ↑  *"Metal Gear Solid Tech Info/Credits" - GameSpot*
5. ↑  *Metal Gear Solid*. (Konami). (1998) **Colonel Campbell**: Next-Generation Special Forces led by members of unit FOX-HOUND. They've presented Washington with a single demand, and they say that if it isn't met, they'll launch a nuclear weapon.
6. 1 2  *Metal Gear Solid*. (Konami). Nivå: Åpningssekvensen. (1998) **Colonel Campbell**:You'll have two mission objectives. First, you're to rescue DARPA chief, Donald Anderson and the President of ArmsTech, Kenneth Baker. Both are being held as hostages. Secondly, you're to investigate whether or not the terrorists have the ability to make a nuclear strike, and stop them if they do.
7. ↑  *"Metal Gear Solid for PlayStation Reviews" - Metacritic*
8. ↑  *"Top Ten Best and Worst Games of All Time" - Gametrailers (videoklipp)*
9. ↑  «*"Top 10 Best/Greatest Video Games of All Time" - FilibusterCartoons*». Arkivert fra originalen 21. september 2010. Besøkt 27. august 2013.
10. ↑  "Metal Gear Solid" - IGN
11. ↑  Greg Kasavin *"Metal Gear Solid (PC) review" - GameSpot*
12. 1 2 3 4  *Metal Gear Solid Instruksjonsmanual*. Konami. 1999. Side 49.
13. ↑  James Mielke *"Metal Gear Solid Strategy Guide" - GameSpot*
14. ↑  Matthew House *"Metal Gear Solid - Overview" - AllGame*
15. ↑  David S.J. Hodgson (1998). *Metal Gear Solid: Official Mission Handbook*. Millennium Publications Inc. p. 142
16. ↑  *Metal Gear Solid*. (Konami). (1998) **Colonel Campbell**: Snake, I'm sorry I kept a lot of things from you.
17. ↑  «*"Metal Gear Solid 3: Subsistence website - Metal Gear Saga vol. 1 section"»*. Arkivert fra originalen 9. april 2006. Besøkt 28. august 2013.
18. ↑  Brad Shoemaker *" GameSpot's The History of Metal Gear" - GameSpot*
19. ↑  *Metal Gear Solid*. (Konami). Nivå: Briefing. (1998) **Colonel Campbell**: Okay Snake. Sorry. I'll be frank. A person very dear to me is being held hostage. / **Solid Snake**: Who is it? / **Colonel Campbell**: My niece. Meryl. / **Solid Snake**: What was your niece doing here? / **Colonel Campbell**: Several soldiers were reported missing the day of the revolt. And my niece was one of those called in as an emergency replacement. / **Solid Snake**: She looks like you. / **Colonel Campbell**: She's my little brother's girl. He died in the Gulf War. Since then I've been watching after her. (...) That's what I trust about you. It's what makes you human. Please Snake. Save my niece Meryl.
20. ↑  *Metal Gear Solid. (Konami)*. Nivå: Tank Hangar: B1 - Cell. (1998) **Solid Snake**: Naomi! The chief! What happened? / **Naomi Hunter**: I... I don't know. It looked like a heart attack but... / **Colonel Campbell**: A heart attack? No...
21. ↑  *Metal Gear Solid.* (Konami). Nivå/sted: Tank Hangar: B2 - Armory. (1998) **Solid Snake**: Colonel! Are you listening? Now he's dead too! / **Colonel Campbell**: I have no idea! / **Solid Snake**: Don't lie to me! / **Naomi Hunter**: It looked like another heart attack but... / **Solid Snake**: Some kind of poison!? / **Naomi Hunter**: Well, there are a lot of drugs that can cause a heart attack in large doses. For example. potassium chloride or dioxides... But we won't be able to tell without doing an autopsy. / **Solid Snake**: Damn!
22. ↑  *Metal Gear Solid*. (Konami). Nivå/sted: Maintenance Facility: Underground Base. (1998) **Master Miller**: The cause of death. Didn't the ArmsTech president and the DARPA Chief - I mean, Decoy Octopus - die of something that looked like a heart attack?
23. ↑  *Metal Gear Solid*. (Konami). Level/area: Nuclear Warhead Storage Building: B2 - Lab. (1998) **Solid Snake**: Gray Fox... Colonel, that ninja is Gray Fox. No doubt about it. / **Colonel Campbell**: Ridiculous! You of all people should know he died in Zanzibar. / **Naomi Hunter**: No, he should have died... but he didn't.
24. ↑  *Metal Gear Solid*. (Konami). Level/area: Tank Hangar: B1 - Medical Room. (1998) **Liquid Snake**: There definitely is a resemblance. Don't you think, little brother? Or should I say big brother? I'm not sure... Anyway, it doesn't matter. You and I are both the last surviving "sons of Big Boss".
25. ↑  *Metal Gear Solid*. (Konami). Level/area: Tank Hangar: B1 - Medical Room. (1998) **Liquid Snake**: We're shorthanded, so make this little torture show of yours as short as possible. / **Revolver Ocelot**: Torture? This is an interrogation. / **Liquid Snake**: As you wish.
26. ↑  *Metal Gear Solid*. (Konami). Level/area: Maintenance Facility: Warehouse. (1998) **Vulcan Raven**: You are a snake which was not created by Nature. You and the Boss... you are from another world... a world that I do not wish to know. (...) The man who you saw die before your eyes... That was not the DARPA Chief. It was Decot Octopus. A member of FOX-HOUND. He was a master of disguise. (...) The path you walk on has no end. Each step you take is paved with the corpses of your enemies. Their souls will haunt you forever... you shall have no peace. Hear me, Snake! My spirit will be watching you!
27. ↑  *Metal Gear Solid*. (Konami). Level/area: Maintenance Facility: Underground Base. (1998) **Liquid Snake**: We were created to be that way. / **Solid Snake**: Created? / **Liquid Snake**: Les enfants terribles... the terrible children. That's what the project was called. It started in the 1970's. Their plan was to artificially create the most powerful soldier possible. The person that they chose as the model was the man known then as the greatest living soldier in the world... / **Solid Snake**: Big Boss...
28. ↑  *Metal Gear Solid*. (Konami). Level/area: Maintenance Facility: Underground Base. (1998) **Liquid Snake**: You got all the old man's dominant genes. I got all the flawed, recessive genes.
29. ↑  *Metal Gear Solid*. (Konami). Level/area: Maintenance Facility: Underground Base. (1998) **Liquid Snake**: You were sent in here to kill us so they could retrieve Metal Gear undamaged along with the bodies of the genome soldiers. From the beginning, the Pentagon was just using you as a vector to spread FoxDie!
30. ↑  *Metal Gear Solid*. (Konami). 1998. *Solid Snake*: Naomi, Liquid died from FOXDIE too.
31. ↑  *Metal Gear Solid*. (Konami). (1998) **Revolver Ocelot**: (...) The vector? Yes sir, FoxDie should become activated soon... Right on schedule. Yes, sir. I recovered all of Rex's dummy warhead data. No, sir. My cover is intact. Nobody knows who I really am. Yes, the DARPA Chief knew my identity, but he's been disposed of. Yes. The inferior one was the winner after all. That's right. Until the very end, Liquid thought he was the inferior one. Yes, sir. I agree completely. It takes a well-balanced individual... such as yourself to rule the world. No, sir. No one knows that you were the third one... Solidus. (...) Yes. Thank you. Good-bye. Mr. President.

Eksterne lenker
---------------

* (en) *Metal Gear Solid* hos MobyGames Rediger på Wikidata

* (en) *Metal Gear Solid* på Metacritic Rediger på Wikidata

* (en) *Metal Gear Solid* på Internet Movie Database Rediger på Wikidata

* (en) *Metal Gear Solid* på Behind The Voice Actors Rediger på Wikidata

* (en) *Metal Gear Solid* hos Giant Bomb Rediger på Wikidata

* (en) *Metal Gear Solid* hos Internet Game Database Rediger på Wikidata

* (en) *Metal Gear Solid* hos VGMdb Rediger på Wikidata

* (en) *Metal Gear Solid* hos GameFAQs Rediger på Wikidata

* (en) *Metal Gear Solid* hos GameFAQs Rediger på Wikidata
* The Metal Gear Wiki

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** BNF **·** BNF (data)
 |

Portal: Videospill